Document ID: /roh_data/filtered/fineweb-2-filterrobots_roh.jsonl.gz/117

Bainvegni sin las paginas da la GiuRu!
La GiuRu (Giuventetgna Rumantscha) promova contacts tranter la giuventetgna da las differentas regiuns rumantschas e dad autras minoritads internaziunalas. Ella porscha a giuvnas rumantschas e giuvens rumantschs raps, communicaziun ed agid per la realisaziun d'in project cultural rumantsch.
Quest onn festivescha la GiuRu 25 onns d'existenza - Proxima fermada
In dils ultims projects da la GiuRu:
Novitads
La nova pagina da las vuschs giuvnas e qua cun contribuziuns da differentas regiuns, specialmain croda forsa Tansania en egl. La pagina cumpara mintgamai igl emprem venderdi dal mains. Contribuziuns pon ins tarmetter a <email-pii> per mintga text dat è 50 francs bunamana. Bun divertimaint cun la lectura ed engrazia fitg per las contribuziuns inoltradas!
La nova pagina da las vuschs giuvnas e qua cun las ultimas contribuziuns da la seria da l'Engiadina Auta e novas davart la fiasta da 25 onns GiuRu a Chapella. Dapli davart il GiuRuTren en la pagina aschuntada sco pdf, qua suonda il program per il festival a l'aria libra.
La 35evla ediziun dal Chapella Open Air ho darcho lö quist an dals 5 fin als 7 avuost 2016. Il program da musica persvada eir quista vouta cun varieted e qualited – puncts culminants sun acts svizzers scu Led Airbus, Me+Marie, Moritz, The Birthday Girls u la reggae-combo grischuna Euphoria. Adatto al giubileum cumünaivel as mettan insembel ils organisatuors dal pü vegl festival da musica dal Grischun cun l’organisaziun da tet da la giuventüna rumauntscha, la Giuventetgna Rumantscha (GiuRu). Per commembers da la GiuRu es l'entrada ad il festival libra, daventa anc oz commember
Il festival da famiglia da trais dis in vicinanza da S-chanf in Engiadina preschainta quist an sper delicatessas exclusivas naziunelas eir numerusas delicatessas indigenas. Ed eir cur cha’s voul inscuntrer ad ün u l’oter vegl cuntschaint e tadler songs dal radio – a Chapella staun aunch’adüna i’l center la buna musica e l’atmosfera famigliera.
Eir la GiuRu festagescha quist an, nempe sieu giubileum da 25 ans, ed organisaro il viedi cun la Viafier Retica (GiuRuTren) tres tuot las tschinch regiuns linguisticas al Chapella Open Air. Düraunt il viedi aintran musicists, scriptuors ed oters Grischuns e scurzneschan uschè il temp da viedi traunter las valledas rumauntschas. Il böt suprem da la GiuRu es, sper la promoziun da la lingua e la cultura, eir il barat e la comunicaziun traunter giuvenils dals differents chantuns dal Grischun. Nus ans allegrains da la collavuraziun cun la GiuRu, e cumünaivelmaing mettains il focus sül muond dals suns e tuns da la Rumantschia.
La nova pagina da las vuschs giuvnas e qua cun contribuziuns da l'Engiadina, da Berna e da la Val Lumnezia. La pagina cumpara mintgamai igl emprem venderdi dil meins. Contribuziuns pon ins tarmetter a <email-pii> per mintga text dat ei 50 francs. Bun divertimaint cun la lectura